Diari Oficial de la Generalitat Valenciana


Sumari del DOGV 3668, del 18-01-2000 (1999/10284)

Rotlle d’apel·lació número 248/1999. Cèdula de notificació.
-----------------------------------------------------------

### Dades del document

Número de DOGV
:   3668

Data del DOGV
:   18-01-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/10782


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 248/1999. Cèdula de notificació. [1999/X10962]
  
El senyor Roman Rodríguez de Albaladejo, secretari judicial de la Secció Novena de l'Audiència Provincial de València, mitjançant el present, faig saber:
  
Que, en virtut d'allò acordat per resolució del dia de la data, recaiguda en el rotlle d'apel·lació número 248/1999, dimanant del Judici de Menor Quantia nº 159/1994, del Jutjat de Primera Instància número 2 d'Ontinyent, s'ha acordat notificar a l'apel·lada incompareguda en aquesta alçada que es dirà al final, la sentència dictada en el meritat rotlle, l'encapçalament i la decisió del qual són com segueix:
  
Encapçalament
  
Sentencia núm. 876/1999.
  
Secció Novena
  
Magistrats:
  
Dª. Mª Carmen Escrig Orenga
  
D. Gonzalo Caruana Font de Mora
  
D. Antonio Pardo Llorens
  
A València, el 4 de novembre de 1999.
  
Vist per la Secció Novena de l'Audiència Provincial de València, sent ponent el magistrat senyor Antonio Pardo Llorens, el present rotlle d'apel·lació número 248/1999, dimanant de les actuacions de Judici de Menor Quantia, promogudes davant del Jutjat de Primera Instància número 2, d'Ontinyent, sota el número 159/1994, entre parts; d'una, com a demandant-apel·lant el senyor Manuel Pastor Hervás, representat pel procurador dels Tribunals senyor Juan F. Gozálvez Benavente, i com a demandat apel·lat el senyor José Miguel Alberola Bellver, representat per la procuradora dels Tribunals senyora Celia Sin Sánchez, i com a demandats apel·lats el senyor Eugenio Vidal Gandía i senyor Vicente Soler García, representat pel procurador dels Tribunals senyor Francisco Real Marques, com a demandat apel·lat el senyor José Calatayud Albuixech, representat per la procuradora dels Tribunals senyora Mª Basilia Puertas Medina, i els demandats apel·lats Construcciones Arcos y Calatayud, SA, i senyor Salvador Penadés Revert, incompareguts en aquesta alçada, en virtut del recurs d'apel·lació interposat per la demandant apel·lant.
  
Decisió
  
Que, acollint en part el recurs d'apel·lació plantejat contra la sentència dictada per la jutgessa de Primera Instància nº 2 d'Ontinyent, en actuacions de menor quantia nº 159/1994, hem de revocar-la i la revoquem, i estimant en part la demanda hem de declarar i declarem que la constructora, aparelladors i arquitecte són responsables, de forma solidària, de les escletxes en muralletes de terrassa, en paviments, barandats de tota mena, les de voladissos d'habitatges, totes les existents a vestíbuls, escales, habitació de comptadors i en habitatges, els defectes en la trava de barandats amb pilars i amb sostres i de la manca d'aïllament tèrmic; la constructora demandada i els aparelladors són responsables solidaris pel defectuós enquerdejat a soterranis i mitgeres de l'edifici, pel mal estat del morter en els cassetons del terrat i per les rajoles trencades a la terrassa; i l'arquitecte és responsable, per ell mateix, de les escletxes, per assentament del terreny, amb reflex en sòl, parets, forjat del soterrani, planta baixa i façana; i hauran de realitzar les obres necessàries per a corregir els defectes esmentats.
  
Condemnem els actors a pagar les costes generades, en la primera instància, pels senyors Penadés i Calatayud, com assenyala la sentència i declarem imposar, de forma expressa, les altres de primera instància als demandats condemnats.
  
No s'imposen les generades en aquesta alçada.
  
Notifiqueu aquesta resolució a les parts personades i, alhora, amb certificació literal d'aquesta mateixa resolució i l'oportú ofici, torneu les actuacions originals al jutjat de la seua procedència.
  
Aquesta és la nostra sentència, de la qual s'unirà certificació al rotlle, que pronunciem, manem i signem.
  
I, per tal que allò acordat tinga lloc i servesca de notificació a l'apel·lada incompareguda en aquesta alçada, senyor Salvador Penadés Revert i Construcciones Arcos y Calatayud, SA, amb la fixació prèvia del present al tauler d'anuncis d'aquesta Secció Novena i la seua publicació en el Diari Oficial de la Generalitat Valenciana, lliure i expedesc el present edicte.